《晚至石潭遇孤鹤怀仙》
宋代·王称

洞口拾瑶草，石流正淙淙。寻源信轻策，一径披鸿濛。

攀缘杂花岛，乱聒松桂风。石床留片云，玉镜莓苔空。

少焉群壑静，落景明西峰。独鹤何处来，舞影寒潭中。

因之想长驭，乘化入无穷。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。